ตราสารหนี้ระยะสั้นน่าลงทุนยุคผันผวน
ไทยพาณิชย์แนะลงทุนในภาวะตลาดผันผวน เน้นตราสารหนี้ระยะสั้น หุ้นในตลาดเกิดใหม่
4 พ.ค. 2560

ไทยพาณิชย์แนะลงทุนในภาวะตลาดผันผวน เน้นตราสารหนี้ระยะสั้น หุ้นในตลาดเกิดใหม่นายศรชัย สุเนต์ตา ผู้อำนวยการอาวุโส Investment Advisory ธนาคารไทยพาณิชย์ กล่าวถึงโอกาสการลงทุนในภาวะตลาดผันผวน ว่าการลงทุนในตราสารหนี้ภาคเอกชนจะมีความสนใจมากกว่าพันธบัตรรัฐบาล เนื่องจากจะได้รับผลตอบแทนดีกว่าเฉลี่ยประมาณ 4-6% รวมทั้งหากธนาคารกลางสหรัฐ (เฟด) ขึ้นอัตราดอกเบี้ย ตราสารหนี้เอกชนจะได้รับผลกระทบน้อยกว่าพันธบัตรรัฐบาลอย่างไรก็ตาม นักลงทุนควรกระจายความเสี่ยงการลงทุนในตราสารหนี้ประเภทต่างๆ มากขึ้น ลดระยะเวลาการถือครองให้สั้นลง และเลือกลงทุนตราสารหนี้ที่ได้รับการจัดอันดับเครดิตระดับการลงทุน เพื่อลดความเสี่ยงการผิดนัดชำระหนี้สำหรับการลงทุนในตลาดหุ้นนั้น ตลาดหุ้นในกลุ่มประเทศตลาดเกิดใหม่น่าสนใจมากกว่าการลงทุนในตลาดหุ้นในกลุ่มประเทศพัฒนาแล้ว เนื่องจากมูลค่าพื้นฐานของดัชนีฯ ส่วนใหญ่ยังไม่แพงเมื่อเทียบกับประเทศพัฒนาแล้ว"ประเทศเกิดใหม่มีแนวโน้มเติบโตได้ ที่น่าสนใจลงทุน คือ ตลาดหุ้นกลุ่มประเทศเกิดใหม่ในโซนเอเชีย รวมถึงตลาดหุ้นใน จีน อินเดีย และไทย" นายศรชัย กล่าว